**प्रेस विज्ञप्ति**

**आर्यभट्ट ज्ञान विश्‍वविद्यालय के इन्‍क्‍युबेशन सेंटर द्वारा ‘वूमेन आंत्रप्रिन्‍योरशिप, इंटेशन, आइडिया एंड इन्‍वेस्‍टमेंट’ विषय पर परिचर्चा सह प्रशिक्षण कार्यक्रम का आयोजन**

**पटना, 18 मार्च 2025,** हमारी दादी नानी खाना बनाते समय रोजाना एक मुट्ठी अनाज बचा लिया करती थीं ताकि विषम परिस्थितियों में वो काम आ सके | इसे ही आज के जमाने में सेविंग कहते हैं| घर में जब भी कोई संकट आता है घर की महिलाएं चावल के डिब्‍बों और बक्‍सों से कुछ पैसे निकाल लाती हैं जिनसे परिवार पर आया संकट दूर किया जा सकेा भारतीय महिलाओं के डीएनए में बचत का हुनर होता हैा बदलते जमाने में अब स्‍मार्ट बचत का समय हैा आधुनिक बचत के लिए वित्‍तीय साक्षरता की बहुत जरूरत हैा हम सभी को अपने भविष्‍य की सुरक्षा और बेहतर जीवन के लिए बचत के आधुनिक तरीकों को अपनाना चाहिएा इससे ना सिर्फ परिवार की आर्थिक स्थिति बेहतर होती है बल्कि यह किसी भी नए उद्यम के लिए आवश्यक है |

आर्यभट्ट ज्ञान विश्वविद्यालय के इन्क्यूबेशन सेण्टर तथा स्कूल ऑफ़ जर्नलिज़म एंड मास कम्युनिकेशन की ओर से आयोजित परिचर्चा में यह बातें हुईं| ‘वूमेन आंत्रप्रिन्‍योरशिप, इंटेशन, आइडिया एंड इन्‍वेस्‍टमेंट’ विषय पर आयोजित इस परिचर्चा सह प्रशिक्षण कार्यक्रम को एनएसई एकेडेमी, मुम्‍बई, महाराष्‍ट्र के सहयोग से आयोजित किया गयाा | एनएसई एकेडेमी के जेएस तिवारी ने प्रतिभागियों को वित्‍तीय साक्षरता, निवेश आदि के विषय में जानकारी दी| कार्यक्रम के दौरान उन्‍होंने प्रस्‍तुतिकरण के जरिए जीवन में बचत के महत्‍व, बचत के प्रकार, उम्र के अनुसार बचत और खर्च का सामंजस्‍य आदि के बारे में महत्‍वपूर्ण जानकारी दी | उन्होंने स्टार्टअप के क्षेत्र में महिलाओं के योगदान को रेखांकित करते हुए बताया कि हमारे देश में कई महिलाओं ने यूनिकॉर्न बनाकर ख्याति प्राप्त की है | मुख्‍य वक्‍ता ने बताया कि नेशनल स्टॉक एक्सचेंज ऑफ़ इंडिया भारत का शेयर बाज़ार है जो निवेशकों और व्यापारियों को इक्विटी, डेरिवेटिव, मुद्राओं, ऋण प्रतिभूतियों और म्युचुअल फंडों के व्यापार के लिए एक मंच प्रदान करता है| इसका मुख्य कार्य एक निष्पक्ष,पारदर्शी और कुशल बाज़ार प्रदान करना है जहाँ निवेशक शेयर खरीद और बेच सकें| उन्होंने कहा महिलाएं निर्णय लेने में सक्षम होती हैं| उन्होंने इन्वेस्टमेंट के फायदों के बारे में जानकारी देते हुए म्यूच्यूअल फण्ड, हेल्थ इन्सयोरेंस और पेंशन योजना के बारे में भी बताया| उन्होंने वित्‍तीय धोखाधडी से बचने के विषय में भी जानकारी दी | कार्यक्रम का शुभारंभ इन्‍क्‍युबेशन सेंटर की नोडल ऑफिसर व स्‍कूल ऑफ जर्नलिज्‍म एंड मास कम्‍युनिकेशन की प्रभारी डॉ मनीषा प्रकाश के द्वारा प्रतिभागियों के स्वागत से हुआ | उन्होंने कहा कि आर्यभट्ट ज्ञान विश्वविद्यालय का इन्क्यूबेशन सेण्टर महिला उद्यमिता के विकास के लिए लगातार नए पहल कर रहा है | कार्यक्रम का संचालन इन्‍क्‍युबेशन सेंटर के एसोसिएट नोडल ऑफिसर डॉ संदीप कुमार दुबे ने कियाा | कार्यक्रम में आर्यभट्ट ज्ञान विश्‍वविद्यालय, बिहार राज्‍य अभियंत्रण विश्‍वविद्यालय के पदाधिकारी, कर्मचारी, विद्यार्थी और शोधार्थी मौजूद रहेा